**সিভিল এভিয়েশন স্কুল এন্ড কলেজ, তেজগাঁও** ঢাকার তেজগাঁওয়ের, পুরাতন বিমানবন্দর সড়কে অবস্থিত একটি কলেজ। এটি ১.৭১ একর (৬৯০০ মিটার) পরিমাপের একটি ভূমি উপর ১৯৬৩ সালে প্রতিষ্ঠিত হয়। পূর্বে এটি স্টাফ ওয়েলফেয়ার হাইস্কুল নামে পরিচিত ছিল। এটি গণপ্রজাতন্ত্রী বাংলাদেশ শিক্ষা ও ঢাকা মাধ্যমিক ও উচ্চ মাধ্যমিক শিক্ষা বোর্ডের মন্ত্রণালয় দ্বারা স্বীকৃত। বর্তমানে, এটি বেসামরিক বিমান চলাচল কর্তৃপক্ষের দ্বারা পরিচালিত হয়।

ইতিহাস
------

সিভিল এভিয়েশন স্কুল এন্ড কলেজ ঢাকা মহানগরীর প্রাণকেন্দ্রে অবস্থিত ঐতিহ্যবাহী একটি শিক্ষা প্রতিষ্ঠান। সিভিল এভিয়েশন অথরিটি অব বাংলাদেশ (সিএএবি) কর্তৃক পরিচালিত এ প্রতিষ্ঠানটি পুরাতন বিমান বন্দর, তেজগাঁও ঢাকা তে অবস্থিত। ২২/০৭/১৯৬৩ খ্রিস্টাব্দ তারিখ হতে স্টাফ ওয়েল ফেয়ার হাই স্কুল নামে বিদ্যালয়ের কার্যক্রম চলে আসছিল যা সিএএবি ২৩/০৭/১৯৯৬ খ্রিস্টাব্দ তারিখে ‘সিভিল এভিয়েশন উচ্চ বিদ্যালয়’ হিসেবে নাম পরিবর্তন করেন। পরবর্তীতে ১৯/০৬/২০১৮ খ্রিস্টাব্দ তারিখে প্রতিষ্ঠানটি উচ্চ মাধ্যমিক পর্যায়ে পাঠদানের অনুমতি লাভের পর সিভিল এভিয়েশন স্কুল এন্ড কলেজ হিসেবে নতুভাবে পরিচিতি লাভ করে। প্রতিষ্ঠানটি ২০১৭ খ্রিস্টাব্দ থেকে ইংরেজি ভার্সন ও ২০২০ খ্রিস্টাব্দ থেকে একাদশ শ্রেণিতে পাঠদান শুরু হয় । এখানে শিশু শ্রেণি থেকে দ্বাদশ শ্রেণি পর্যন্ত শিক্ষার্থীদেরকে অভিজ্ঞ শিক্ষক, শিক্ষিকা কর্তৃক পাঠদানের মাধ্যমে একবিংশ শতাব্দীর চ্যালেঞ্জ মোকাবিলায় উপযোগী করে গড়ে তোলা হয়। বর্তমানে এখানে মানবিক, বিজ্ঞান ও ব্যবসায় শিক্ষা- এ তিনটি বিভাগে পাঠদান করা হয়।

প্রতিষ্ঠানটি ১.৭১ একর জমির উপর প্রতিষ্ঠিত। এটি মাধ্যমিক ও উচ্চ মাধ্যমিক শিক্ষাবোর্ড ঢাকা কর্তৃক অনুমোদিত একটি পরিচালনা পর্ষদ দ্বারা পরিচালিত হয়। এ প্রতিষ্ঠানে ছাত্রীদের জন্য প্রভাতী শিফট ও ছাত্রদের জন্য দিবা শিফটে মোট ৬৩ টি সেকশন রয়েছে। এখানে প্রায় ৩৫০০ জন ছাত্র-ছাত্রী অধ্যয়নের সুযোগ রয়েছে।

অনুষদ
-----

এখানে বাংলা এবং ইংরেজি মাধ্যমে পড়ানো হয়। প্রতিষ্ঠানের তিনটি অংশ রয়েছে।

* প্রাথমিক বিভাগ (কেজি থেকে পঞ্চম শ্রেণি)
* জুনিয়র মাধ্যমিক ও মাধ্যমিক (ষষ্ঠ থেকে দশম শ্রেণি)
* কলেজ (একাদশ ও দ্বাদশ শ্রেণি)

সহশিক্ষা কার্যক্রম
------------------

* সিএএসসি ফটোগ্রাফি ক্লাব
* সিএএসসি বিজ্ঞান ক্লাব
* সিএএসসি কুইজ ক্লাব
* সিএএসসি বিতর্ক ক্লাব

পাঠ
---

এই বিদ্যালয়ে কেজি থেকে দ্বাদশ শ্রেণি পর্যন্ত ছেলে ও মেয়ে উভয়ই পড়াশোনা করতে পারে। প্রতিবছর উচ্চ মাধ্যমিক সার্টিফিকেটের জন্য উল্লেখযোগ্য সংখ্যক শিক্ষার্থী পরীক্ষা দেয়। এখানে মানবিক, বিজ্ঞান ও ব্যবসায় শিক্ষা – এ তিনটি বিভাগে পাঠদান করা হয়।

পোশাক
-----

১. শিশু শ্রেণি থেকে তৃতীয় শ্রেণী পর্যন্ত 
ছেলেদের: নেভী ব্লু ফুল প্যান্ট ও হাফ হাতা সাদা রং এর শার্ট। সাদা কেডস। নেভী ব্লু সোয়েটার।
মেয়েদের: নেভী ব্লু স্কার্ট কলারসহ ও সাদা রং এর মোজা।সাদা কেডস্, লাল সোয়েটার।

২.চতুর্থ শ্রেণি থেকে দশম শ্রেণি পর্যন্ত ছেলেদের:নেভী ব্লু ফুলপ্যান্ট ও হাফহাতার সাদা রং এর শার্ট। সাদা কেডস। নেভী বঙ্গ সোয়েটার।

মেয়েদের:নেভী ব্লু কলার সহ ফ্রক ও সাদা পায়জামা, সাদা রং ওড়না ও সাদা স্কার্ফ। শীতকালে সম্মুখদিক খোলা লাল রং এর সোয়েটার।

৩.বয়স্কাউটঃ কাব স্কাউট ২য় শ্রেণি – ৫ম শ্রেণি,
বয়স্কাউট ৬ষ্ঠ শ্রেণি-১০ম শ্রেণি, 
কাব স্কাউট ও বয় স্কাউটের পোশাক নেভী ব্লু প্যান্ট আকাশী রং এর হাফ/ ফুল শার্ট, সবুজ বডারের লাল স্কার্ফ,কালো মোজা ও সু / পিটি সু

গার্ল গাইড ও হলদে পাখি সাদা হাতা শার্ট কলার কামিজ বটল গ্রীন টাই ও সাদা বেল্ট। হলদে পাখি: সাদা ফ্রক,হলুদ টাই ও বেল্ট।

চিত্রশালা
---------

সিভিল এভিয়েশন স্কুল এন্ড কলেজ প্রশাসনিক ভবণ
সিভিল এভিয়েশন স্কুল এন্ড কলেজ স্কুল ভবন 
সিভিল এভিয়েশন স্কুল এন্ড কলেজ ভবণ
সিভিল এভিয়েশন স্কুল এন্ড কলেজ ক্যান্টিন
সিভিল এভিয়েশন স্কুল এন্ড কলেজ এর শহিদ মিনার

তথ্যসূত্র
---------

1. ↑  "আমাদের অবস্থান – Civil Aviation School and College" (ইংরেজি ভাষায়)। সংগ্রহের তারিখ ২০২২-০৫-০৬।
2. ↑  "সিভিল এভিয়েশন স্কুল এন্ড কলেজে নিয়োগ"। *www.jugantor.com* (ইংরেজি ভাষায়)। সংগ্রহের তারিখ ২০২২-১২-০৩।
3. ↑  ghatail.edu.bd; casc.edu.bd। "civil aviation school and college"। *civil aviation school and college* (ইংরেজি ভাষায়)। সংগ্রহের তারিখ ২০২৩-১১-১৪। [*স্থায়ীভাবে অকার্যকর সংযোগ*]